
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/71/2010
	                                    Bucureşti, 29.03.2010
                          PL x. 77/2010


RAPORT 

asupra proiectului de Lege pentru ratificarea Acordului între Guvernul României şi Guvernul Republicii Bulgaria privind cooperarea poliţienească transfrontalieră în materie penală, semnat la Vidin la 19 mai 2009 şi a Acordului între Guvernul României şi Guvernul Republicii Bulgaria privind înfiinţarea şi funcţionarea Centrului Comun de Contact de cooperare poliţienească şi vamală, semnat la Vidin la 19 mai 2009
1. 
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului între Guvernul României şi Guvernul Republicii Bulgaria privind cooperarea poliţienească transfrontalieră în materie penală, semnat la Vidin la 19 mai 2009 şi a Acordului între Guvernul României şi Guvernul Republicii Bulgaria privind înfiinţarea şi funcţionarea Centrului Comun de Contact de cooperare poliţienească şi vamală, semnat la Vidin la 19 mai 2009, trimis cu adresa nr. PL.x. 77 din 16 martie 2010 şi înregistrat cu nr. 32/71 din 17.03.2010. 


Consiliul Legislativ, cu nr. 178/3.03.2010, a avizat favorabil acest proiect de lege.

Comisia pentru politică externă, cu nr. 33/66 din 24 martie 2010, a avizat favorabil proiectul de lege.


Comisia juridică, de disciplină şi imunităţi, cu nr. Plx 77/2010 din 23 martie 2010, a avizat favorabil proiectul de lege.


Comisia pentru drepturile omului, culte şi problemele minorităţilor naţionale, cu nr. 25/269 din 25 martie 2010, a avizat favorabil proiectul de lege.


 Proiectul de lege are ca obiect de reglementare ratificarea Acordului între Guvernul României şi Guvernul Republicii Bulgaria privind cooperarea poliţienească transfrontalieră în materie penală şi a Acordului între Guvernul României şi Guvernul Republicii Bulgaria privind înfiinţarea şi funcţionarea Centrului Comun de Contact de cooperare poliţienescă şi vamală. 

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. Potrivit prevederilor art. 75 alin. (1) din Constituţia României, republicată, şi ale  art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

4. La lucrările Comisiei au fost prezenţi 23 deputaţi din totalul de 25 de membri ai acesteia.
5. La dezbateri a participat în calitate de invitat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Irina Alexe, Secretar de stat în cadrul Ministerului Administraţiei şi Internelor.
În cadrul dezbaterilor, în şedinţa din data de 24 martie 2010, membrii Comisiei pentru apărare, ordine publică şi siguranţă naţională au constatat o greşeală tehnică la versiunea în limba bulgară a Acordului între Guvernul României şi Guvernul Republicii Bulgaria privind înfiinţarea şi funcţionarea Centrului Comun de Contact de cooperare poliţienească şi vamală, respectiv lipsa alineatului(7) de la articolul 11, acest alineat regăsindu-se în  variantele în  limbile engleză şi română.
     Ministerul Administraţiei şi Internelor, reprezentat de doamna secretar de stat Irina Alexe, a luat act de această eroare şi a confirmat  că au fost începute demersuri legale pentru corectarea acesteia.

În urma dezbaterilor, în şedinţa din 24 martie 2010, membrii Comisiei, cu unanimitate de voturi, au hotărât să propună plenului Camerei Deputaţilor adoptarea acestui proiect de lege în forma prezentată. 
Preşedinte, 

Costică CANACHEU 

Exp. L Oprea

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Guvernul Republicii Bulgaria privind cooperarea poliţienească transfrontalieră în materie penală, semnat la Vidin la 19 mai 2009 şi a Acordului între Guvernul României şi Guvernul Republicii Bulgaria privind înfiinţarea şi funcţionarea Centrului Comun de Contact de cooperare poliţienească şi vamală, semnat la Vidin la 19 mai 2009, trimis cu adresa nr. PL.x. 77 din 16 martie 2010 şi înregistrat cu nr.32/71 din 17.03.2010. 


În raport cu obiectul şi conţinutul său, proiectul de lege face parte din categoria legilor ordinare.

Preşedinte, 

Costică CANACHEU 

